Hr Erkki Keldo

Majandus- ja tööstusminister

25. august 2025

KIRJALIK KÜSIMUS

**LGBT+ inimeste võrdsete võimaluste edendamise tegevuskavast**

Austatud minister

Meedias avaldati teade, et Majandus- ja Kommunikatsiooniministeeriumi algatatud põhiprintsiibid ja tegevuskava LGBT+ inimeste võrdsete võimaluste edendamiseks aastateks 2025–2030 hõlmavad selliseid valdkondi nagu haridus, tööelu, tervishoid, julgeolek ja välispoliitika. Esitatud visiooni kohaselt on eesmärk muuta Eesti parimaks elukohaks Euroopa Liidus LGBT+ kogukonna esindajatele.

Tulenevalt eeltoodust palun teil vastata järgnevatele küsimusele:

1. Miks tegeleb just Majandus- ja Kommunikatsiooniministeerium teemadega, mis ei ole otseselt seotud majandusega, olukorras, kus Eesti majanduses endas on tõsiseid raskusi?

2. Kuidas on LGBT+ temaatika seotud riigi julgeolekuga? Kas Eestis on fikseeritud juhtumeid, kus seksuaalvähemuste vastu kasutatakse vägivalda?

3. Milline seos on LGBT+ teemade edendamisel Eesti Vabariigi välispoliitikaga? Kas valitsus plaanib seda tõepoolest rahvusvahelisel tasandil levitada?

4. Mida tähendab põhimõte „muuta Eesti parimaks elukohaks LGBT+ esindajatele“? Kas see ei tähenda, et teiste kodanike huvid jäävad kõrvale?

Lugupidamisega

(allkirjastatud digitaalselt)

Aleksandr Tšaplõgin

Riigikogu liige